গাজায় নিকেশ হামাসের গোয়েন্দা প্রধান! বড় দাবি ইজরায়েলি সেনার

ওয়েব ডেস্ক: এখনও বারুদের গন্ধে ভরে রয়েছে মধ্যপ্রাচ্যের (Middle East Conflict) আকাশ। গাজা (Gaza) ভূখণ্ডে হামলা চালিয়েই যাচ্ছে ইহুদি দেশ ইজরায়েল (Israel) । আর এবার ইজরায়েল ডিফেন্স ফোর্স (IDF) দাবি করল যে, তাঁরা হামাসের গোয়েন্দা বিভাগের প্রধান ওসামা তাবাশকে (Osama Tabash) নিকেশ করেছে। সম্প্রতি এক বিবৃতিতে আইডিএফ জানিয়েছে, ২০ মার্চ দক্ষিণ গাজায় আকাশপথে চালানো টানা বিমান হামলায় মৃত্যু হয়েছে তাবাশ।

ইজরায়েলের দাবি, হামাসের বিভিন্ন গুরুত্বপূর্ণ সংগঠনের নেতৃত্বে ছিলেন তাবাশ এবং তিনি ছিলেন একাধিক হামলার মূলচক্রী। আইডিএফের তথ্য অনুযায়ী, ওসামা তাবাশ হামাসের নজরদারি ও টার্গেটিং ইউনিটের প্রধান ছিলেন। তিনি খান ইউনিস ব্রিগেডের ব্যাটেলিয়ন কমান্ডার হিসেবেও কাজ করেছেন এবং হামাসের সামরিক কৌশল নির্ধারণে গুরুত্বপূর্ণ ভূমিকা পালন করেছেন। মূলত দক্ষিণ গাজায় সক্রিয় এই নেতা দীর্ঘদিন ধরে হামাসের সামরিক শক্তি বৃদ্ধি এবং ইজরায়েলি বাহিনীর বিরুদ্ধে প্রতিরোধ গড়ে তুলছিলেন।

আরও পড়ুন: অগ্নিকাণ্ড! টানা ১৮ ঘন্টা অন্ধকারে বিমানবন্দর, এখন কী অবস্থা?

ইজরায়েলের দাবি, ২০০৫ সালে গাজা স্ট্রিপের গাশ কাটিফ জংশনে আত্মঘাতী হামলার মূল সংগঠক ছিলেন তাবাশ। এছাড়াও, তার পরিকল্পনায় আরও অনেক হামলা চালানো হয়েছে। আইডিএফের মতে, তাবাশের সামরিক দক্ষতা হামাসকে ইজরায়েলের কিছু কিছু হামলা প্রতিহত করতে সাহায্য করেছিল। তবে তার মৃত্যুর ফলে হামাসের শক্তি দুর্বল হবে বলে আশা করছে ইজরায়েলি সেনা।

? ELIMINATED: Head of Hamas’ Military Intelligence in Southern Gaza and Head of Hamas’ Surveillance And Targeting Unit, Osama Tabash.

Tabash held various senior positions in Hamas, including a battalion commander in the Khan Yunis Brigade.

Tabash was also responsible for… pic.twitter.com/fXbwkIq4K8

— Israel Defense Forces (@IDF) March 21, 2025

উল্লেখ্য, চলতি বছরের জানুয়ারি থেকে ইজরায়েল ও হামাস- দুই পক্ষের মধ্যে যুদ্ধবিরতি কার্যকর হলেও গত মঙ্গলবার থেকে নতুন করে গাজা ভূখণ্ডে হামলা শুরু করেছে ইজরায়েলি সেনা। গাজা কর্তৃপক্ষের স্বাস্থ্য দফতরের তথ্য অনুযায়ী, তিন দিনের টানা বোমাবর্ষণে ২০০ শিশু-সহ ৬০০-এর বেশি প্যালেস্তাইনি নিহত হয়েছেন।

দেখুন আরও খবর:

The post গাজায় নিকেশ হামাসের গোয়েন্দা প্রধান! বড় দাবি ইজরায়েলি সেনার first appeared on KolkataTV.